Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: (VI. 8.) MKM rendelet 7. számú mellékletében, a 10/1994. (V. 13.) MKM rendelet 4. számú mellékletében és a 14/1994.
Paragraph Index: 1343

5. Kiegészítő támogatás az Arany János Tehetséggondozó Program támogatására 2001. 2002. Előirányzat: 348,8 millió forint 780,8 millió forint Fajlagos összeg: 200 000 forint/fő 225 000 forint/fő Igényelheti az a helyi önkormányzat, amelynek a fenntartásában működő gimnázium, illetve kollégium az Oktatási Minisztériummal kötött megállapodás alapján részt vesz az Arany János Tehetséggondozó Programban. Az igénylés a programban részt vevő tanulók 2000/2001. tanévi nyitó statisztika szerinti létszáma és 2001/2002. tanévi nyitó statisztikai állapotra becsült létszáma, illetve a 2001/2002. és 2002/2003. tanévi nyitó statisztikai állapotra becsült létszáma alapján történik. Az összeg a tehetséggondozó program végrehajtására használható fel, beleértve a résztvevő pedagógusok többletmunkájának elismerését. A hozzájárulást igényelheti a kollégium és a gimnázium fenntartója külön-külön. Ha a kollégium és a gimnázium fenntartója ugyanaz a helyi önkormányzat, a hozzájárulást mind a két intézménye után igényelheti. Igényelheti a helyi önkormányzat a kollégiumi és a gimnáziumi hozzájárulást akkor is, ha a kollégiumi és a gimnáziumi feladatokat többcélú intézmény keretében látják el. A hozzájárulás a 3. számú melléklet alapján járó hozzájáruláson felül igényelhető. Az igénybe vett támogatás elszámolása a normatív hozzájárulásokkal azonos eljárás keretében a 2000/2001. és 2001/2002., illetve a 2001/2002. és 2002/2003. tanévi nyitó statisztikában szereplő tanulók száma és a költségvetési évben ezen a jogcímen vállalt kötelezettségek és jogszerűen elszámolt költségek figyelembevételével történik.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes